kalixlouiis/myanmar-wikipedia-corpus huggingface dataset:
လက်ထပ်ပြီးစ ဇနီးမောင်နှံ ခေတ်ကောင်းနှင့် စိမ့်စမ်းတို့မှာ ခေတ်ကောင်း၏ သူငယ်ချင်းနှစ်ယောက်နှင့်အတူ ပျားရည်ဆမ်းခရီး ထွက်လာသည်။
အဖြေပေးရန် သာယာက ဖိုးသံလုံးအား ရွာအနောက်ဖျားကွင်းစပ်သို့လည်းကောင်း၊ အိမ်ကသဘောတူသူနှင့် မယူလို၍ လာခိုးရန် တမာက မင်းညိုအား ချောင်းကမ်းစပ်သို့လည်းကောင်း၊ ညခန်းရိုက်အပြီး လာကြိုရန် မယ်မဒီက ကျော်ကြားအားလည်းကောင်း အသီးသီး ချိန်းကြသည်။
သူငယ်ချင်းများအား စလို၍ ဗြောက်အိုးကို ကားတွင်း၌ ခေတ်ကောင်းက ဖောက်သည်။
ကားရှေ့ပိုင်းအောက် ဗြောက်အိုးဝင်ကာ ကား မီးစွဲပေါက်ကွဲသည်။
ခေတ်ကောင်းသာ အသက်ရှင်သည်။
လမ်း၌ မြွေကိုက်ကာ အဖြေပေးရန်လာသည့် သာယာ သေသည်။
အခန်းထဲ၌ ပိတ်ထား၍ တမာက အဆိပ်သောက် သေသည်။
ကြိုးဆွဲချသည့် ဇာတ်ဝင်ခန်းရိုက်ရင်း မတော်တဆဖြစ်ကာ မယ်မဒီ သေသည်။
ချိန်းထားသည်ကို စွဲကာ သာယာ၊ တမာ၊ မယ်မဒီနှင့် စိမ့်စမ်းတို့၏ ဝိညာဉ်များက သက်ဆိုင်သူများထံ ထိုဘဝနှင့် သွားတွေ့သည်။
ကြောက်၍ ပြေးရင်း တောထဲ၌ ဖိုးသံလုံး၊ မင်းညို၊ ကျော်ကြားနှင့် ခေတ်ကောင်းတို့ ဆုံကြသည်။
သုဿာန်၌ နေသည့် ပယောဂဆရာထံ လေးယောက်သား ရောက်သွားသည်။
သာယာတို့ လိုက်လာသည်ကိုပယောဂဆရာက ဟန့်နှင်လိုက်သည်။
ခြေဦးတည့်ရာသွားသည့် သာယာတို့မှ အမျှရ၍ ကျွတ်သည်။
တကယ်တမ်းမူ ပယောဂဆရာမှာလည်း သေပြီးသူ ဖြစ်သည်။
ဖိုးသံလုံးတို့ ထပ်ပြေးကြရာ လမ်းကူးစဉ် မင်းညို၊ ကျော်ကြားနှင့် ခေတ်ကောင်းတို့ကို ကားတိုက်သည်။
၎င်းတို့ မည်သို့မျှ မထိခိုက်။
ထိုအခါမှသာ မင်းညိုသည် ရေနှစ်၍လည်းကောင်း၊ ကျော်ကြားသည် ချောက်ထဲကျ၍လည်းကောင်း၊ ခေတ်ကောင်းသည် ကားပေါက်ကွဲ၍လည်းကောင်း သေပြီးသူများမှန်း သတိရလာသည်။
ဖိုးသံလုံး အမျှဝေ၍ ထိုသုံးယောက် ကောင်းရာရောက်သည်။
ဝမ်းနည်းကာ ပြန်လာသည့် ဖိုးသံလုံးမှာ လမ်း၌ ငုတ်စိုက်နေသည့် သူ့အလောင်းအား တွေ့သည်။
သို့မှသာ သူသည်လည်း သာယာဝိညာဉ်နှင့် တွေ့ကာ ကြောက်ပြေးရင်း ငုတ်စိုက်သေပြီးမှန်း သိသွားတော့သည်။
ဇာတ်ဆောင်များ ဖိုးသံလုံး/ဖိုးအာလူး အဖြစ် နေတိုး သာယာ အဖြစ် ခင်ဝင့်ဝါ မင်းညို အဖြစ် ထွန်းထွန်း တမာ အဖြစ် နန်းမြတ်ဖြိုးသင်း ကျော်ကြား အဖြစ် ကျော်ကျော် မယ်မဒီ အဖြစ် ပိုပို ခေတ်ကောင်း အဖြစ် မင်းသွေး စိမ့်စမ်း အဖြစ် နန်းခင်ဇေယျာ ကိုးကား Category:၂၀၁၇ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
မန်ကျည်းချိုဆရာတော် (၁၂၄၃ - ၁၃၁၄) သည် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၄၃ ခုနှစ်၊ တန်ဆောင်မုန်းလဆန်း ၄ ရက်နေ့တွင် မန္တလေးမြို့၊ ရွှေပြည်ရန်အောင် အနောက်လက်ကျောက်ဆောက်မြို့အဝင် မန်ကျည်းချိုရွာ၌ ဖွားမြင်ခဲ့သည်။
မိဘနှစ်ပါးမှာ ဦရွက် - ဒေါ်ငြိမ်းတင် ဖြစ်သည်။
ဆရာတော်၏ ဆရာအစဉ်အဆက်မှာ စန္ဒမဉ္စူသာလင်္ကာရ တိပိဋကဓရ မဟာဓမ္မရာဇာဓိရာဇဂုရုဘွဲ့ရ ပထမဘုံဘဆရာတော်မှ ကိုးဆက်မြောက်ဖြစ်သည့် ရွှေရေးဆောင်ဆရာတော် ဖြစ်သည်။
ပျံလွန်တော်မူခြင်း ဆရာတော်သည် ၁၃၁၄ ခုနှစ်၊ တပို့တွဲလဆုတ် ၁၄ ရက်နေ့တွင် ပျံလွန်တော်မူခဲ့သည်။
သိင်္ဂါလောဝါဒသုတ်ဘာသာပြန်၊ ၂။
လူတို့ကျင့်စဉ် အလင်းရောင်ကျမ်း။
ဘုရားဖြူဆရာတော် ရှင်ရာဇိန္ဒ (၁၈၈၄ — ၁၉၄ဝ) ရှင်ရာဇိန္ဒ (၁၂၄၆ - ၁၃၀၂) သည် “ဘုရားဖြူဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၄၆ ခုနှစ်၊ သီတင်းကျွတ်လဆန်း ၄ ရက်နေ့တွင် မြင်းခြံခရိုင်၊ ပုဂံမြို့ အရှေ့လက် ငသရောက်နယ် နှောပင်တွင်းရွာ၌ ဖွားမြင်ခဲ့သသည်။
မိဘနှစ်ပါးမှာ ဦးညွန့်-ဒေါ်ညိုေး ဖြစ်သည်။
ငယ်စဉ်ကပင် ရှင်စန္ဒိမာထံတွင် ပညာများ သင်ကြားခဲ့သည်။
မန္တလေးမြို့ မိုးကောင်းတိုက် မဟာဝေယန်ဘုံကျော် မိုးကောင်းဆရာတော်ထံတွင် သာမဏေပြုခဲ့သည်။
ထို့နောက်တွင် ငသရောက်၌ “ရှင်ရာဇိန္ဒ” ဟူသည့် ဘွဲ့ဖြင့် ရဟန်းပြုခဲ့သည်။
ရဟန်းပြုပြီးနောက် မန္တလေးမြို့၊ မိုးကောင်းတိုက်တွင် စာပေများ သင်ကြားခဲ့ပြီး မြင်းဝန်တိုက်စာချဆရာတော် ရှင်ပညာရံသီနှင့်အတူ ဟင်္သာတမြို့ မြစ်ကွေးတိုက်သို့ ကြွရောက်၍ ပညာဆက်လက်ကာ သင်ကြားခဲ့သည်။
ပခုက္ကူမြို့ မဟာဝိဇယာရာမတိုက် အရှင်ဇဝနထံ၌လည်းကောင်း၊ ရန်ကုန်မြို့ ဘုရားဖြူကျောင်းတိုက်၌လည်းကောင်း ပိဋကတ်တော်များ သင်ကြား၌ မန္တလေးမြို့ မစိုးရိမ်တိုက်တွင် စာချတော်မူခဲ့သည်။
၁၂၈၅ ခုနှစ်မှစ၍ ရန်ကုန်မြို့ ဘုရားဖြူတိုက်တွင် ပရိယတ်ပို့ချတော်မူခဲ့သည်။
ဆရာတော်သည် ၁၂၉၉ ခုနှစ်တွင် “ရာဇိန္ဒာဘိကဝိဓဇာလင်္ကာရ သာသနကရ” ဘွဲ့နှင့် ၁၃၀၀ ပြည့်နှစ်တွင် အဂ္ဂမဟာပဏ္ဍိတဘွဲတံဆိပ်တော်များကို ရခဲ့သည်။
ပျံလွန်တော်မူခြင်း ဆရာတော်သည် ၁၃၀၂ ခုနှစ်၊ နတ်တော်လဆုတ် ၁၀ ရက်နေ့တွင် ပျံလွန်တော်မူခဲ့သည်။
သဒ္ဒတ္ထရတနာဝလိမဟာပါဠိအဘိဓာန် (စတုတ္ထဘာဂ)၊ ၂။
သာသနဗဟုဿုတပ္ပကာသနီကျမ်း၊ ၃။
လောကာယတာဒိဝိနိစ္ဆယ၊ ၄။
ဝိနည်းကွန်ချာကျမ်း၊ ၅။
မဟာမင်္ဂလဒီပနီ၊ ၆။
ဝိဝဋ္ဋနယဒီပနီ၊ ၇။
ဗြဟ္မဝိဟာရဒီပနီ၊ ၈။
နဝင်္ဂုပေါသထဒီပနီ၊ ၉။
ကိုယ်ရေးတရားကျင့်စဉ်၊ ၁၀။
မာတာပိတု ဂုဏဒီပနီ (မိဘဂုဏ်ရည်)၊ ၁၁။
အာစရိယဂုဏဒီပနီ၊ ၁၂။
သာသနဂုဏဒီပနီ၊ ၁၃။
ကပိပိယဒီပနီနိသျ၊ ၁၄။
ကျောက်စာပါဌ်နိသျ၊ ၁၅။
နိဗ္ဗာနတ္ထပ္ပကာသနီ၊ ၁၆။
ဝိနယဓရ အတ္ထုပ္ပတ္တိ ၁၇။
ဝိနယဓရချိန်ခွင်၊ ၁၈။
ဘိက္ခုနီအဆုံးအဖြတ်၊ ၁၉။
အပတ္တာဓိကရဏ အနုယုဉ္ဇနာဒိဝိနိစ္ဆယ၊ ၂၀။
ကာလာမသုတ်နိသျ၊ ၂၁။
စေတိယပဋိသင်္ခရဏပ္ပဒီပိကာစာတမ်း၊ ၂၂။
ကလျာဏီကျောက်စာပါဌ်နိသျ၊ ၂၃။
ဝိနိစ္ဆယစာစောင်များ။
ရှင်ပုညဓဇ (၁၂၄၆ - ၁၃၁၄) သည် “ကန်သာယာဆရာတော်” ဟု သိကြသည့် ကျမ်းပြုဆရာတော် ဖြစ်သည်။
ဘဝ ငယ်ဘဝ ဆရာတော်ကို ၁၂၄၆ ခုနှစ်၊ ကဆုန်လဆန်း ၁၄ ရက် ကြာသပတေးနေ့တွင် သရက်ခရိုင်၊ ဆင်ပေါင်ဝဲမြို့၌ ဖွားမြင်ခဲ့သည်။
မိဘတို့မှာ ဘိုးလှပေါ် - ရှင်ပိုးခေါင် ဖြစ်သည်။
ဆရာတော်၏ ငယ်မည်မှာ မောင်ဘိုးအံ့ ဖြစ်သည်။
မိဘများသည် ကျောက်ဆောင်စမ်းရွာမှ ပြည်ခရိုင်၊ မှော်ဇာမြို့အနီး ကင်ပွန်းခြုံရွာသို့ ပြောင်းရွှေ့နေထိုင်ခဲ့ကြသည်။
သာမဏေဝတ်ခြင်း မောင်ဘိုးအံ့သည် ဆင်တဲဆရာတော် ရှင်ဝိမလသီတင်းသုံးသည့် မှော်ဇာမြို့၊ ကျောက်ကာသိမ်ကုန်းကျောင်းတွင် “ရှင်ပုည” ဟူသည့် ဘွဲ့ဖြင့် သာမဏေ ဝတ်ခဲ့သည်။
ရဟန်းပြုခြင်း အရွယ်ရောက်သည့်အခါ ဆင်တဲဆရာတော်၏ တပည့်ကြီး သဲကုန်းဆရာတော် ရှင်ပဏ္ဍိတကို ဥပဇ္ဈာယ်ပြု၍ မိဘများက ဒါယကာခံပြီး “ရှင်ပုညဓဇ” ဟူသည့် ဘွဲ့ဖြင့် ရဟန်းပြုခဲ့သည်။
ထို့နောက်တွင် ဆင်တဲဆရာတော်၏ အလုပ်အကျွေးပစ္ဆာသမဏအဖြစ် ဝတ်ကြီးဝတ်ငယ်ကို ပြုစုကာ ပညာများ ဆည်းပူးခဲ့သည်။
ဆင်တဲဆရာတော်အပြင် ရှင်ရေဝတ၊ ရှင်ဇမ္ဗုဓဇ စသည့် စာချဘုန်းကြီးများထံတွင်လည်း ပညာများ ဆက်လက် ဆည်းပူးခဲ့သည်။
ထို့နောက် မန္တလေးမြို့၊ မိုးကောင်းတိုက်ဆရာတော် ရှင်မုနိန္ဒထံတွင် ပညာဆက်လက်ဆည်းပူး၍ ရဟန်း ၇ ဝါအရတွင် ၎င်းကျောင်းတိုက် လွှထောင်ကျောင်း၌ စာပေများ ပို့ချခဲ့သည်။
နောင်အခါတွင် ပြည်ခရိုင် ပေါင်းတလည်အပိုင် ဘမြင်ရွာ၊ မှော်ဇာမြို့ စသည်တို့၌ တပည့်များကို ပရိယတ္တိပို့ချခဲ့သည်။
ပြည်မြို့ ကန်ဦးတိုက် အဂ္ဂမဟာပဏ္ဍိတကန်ဦးဆရာတော်က စာချအဖြစ် ပင့်သော်လည်း ကျန်းမာရေး ချို့ယွင်းသဖြင့် မကြွနိုင်တော့ဘဲ မှော်ဇာမြို့အနီး ကန်သာယာတောရမှာပင် ဆက်လက်ကာ သီတင်းသုံဂးတော်မူခဲ့သည်။
ဆရာတော်သည် ဝိနည်းသိက္ခာကို အထူးစောင့်ရှောက်သည့် ဆရာတော်ဟု ကျော်ကြားသည်။
ပျံလွန်တော်မူခြင်း ဆရာတော်သည် ၁၃၁၄ ခုနှစ်၊ တပို့တွဲလဆန်း ၉ ရက်နေ့တွင် ပျံလွန်တော်မူခဲ့သည်။
ကျမ်းများ ပြုစုခြင်း ဆရာတော်သည် အောက်ပါကျမ်းများကို ရေးသားပြုစုခဲ့သည်။
အဘိဓမ္မတ္ထသင်္ဂဟပဠုန်ပျံပါဌ်၊ ၂။
သီမာဗန္ဓနစာတမ်း၊ ၃။
သံဒိဋ္ဌလင်္ကာစကားပြေ၊ ၄။
ဝါစ္စဝါစကဋီကာနိသျ။
NGC 4993 သည် ဟိုက်ဒရာ ကြယ်စုတန်းမှ နှစ်ဘက်ခုံး ဂလက်ဆီဖြစ်ပြီး အလင်းနှစ် ၁၄၀ မီလီယံအကွာတွင် တည်ရှိသည်။
ယင်းအား နက္ခတ္တပညာရှင် ဝီလီယံ ဟာရှယ်က ၁၇၈၉ မတ်လ ၂၆ ရက်နေ့တွင် ရှာဖွေတွေ့ရှိခဲ့ကာ NGC 4993 အုပ်စု၏ အဖွဲ့ဝင်တစ်ခုလည်းဖြစ်သည်။
ရှင်ပညာဝံသ (၁၂၅၁ - ၁၃၀၆) သည် “စတုတ္ထမြစ်ကွေးဆရာတော်” ပထမြစ်ကွေးဆရာတော် ရှင်သဒ္ဓမ္မ၊ ဒုတိယမြစ်ကွေးဆရာတော် ရှင်ပညာရံသီ၊ တတိယမြစ်ကွေးဆရာတော် ရှင်ဝိမလဗုဒ္ဓိ (၁၂၃၉-၁၂၉၂)၊ စတုတ္ထမြစ်ကွေးဆရာတော် ရှင်ပညာဝံသ၊ ပဉ္စမြစ်ကွေးဆရာတော် ရှင်နန္ဒဓဇ ဖြစ်သည်။
ဟု သိကြသည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၆၅၁ ခုနှစ်၊ တပို့တွဲလဆန်း ၄ ရက်နေ့တွင် ဟင်္သာတခရိုင်၊ ကနောင်မြို့ အိုးဖိုးတိုက် ပက်ထော်ကြီးခေါ် ချောင်းရိုးကုန်းရွာ၌ ဦးမှန်- ဒေါ်ရင်းမင်တို့မှ ဖွားမြင်ခဲ့သည်။
ငယ်စဉ်က ကနောင်မြို့နယ်၊ ဘုရားတောင်ဆရာတော်ထံတွင် စာပေများသင်ကြား၍ သာမဏေဝတ်ခဲ့သည်။
ဘွဲ့မှာ “ရှင်ပညာဝံသ” ဖြစ်သည်။
ထို့နောက်တွင် တတိယမြစ်ကွေးဆရာတော်ထံတွင် ပညာများဆက်လက်သင်ကြား၍ ရဟန်းဘောင်သို့ တက်ရောက်ခဲ့သည်။
“ရှင်ပညာဝံသ” ဟူသည့် ဘွဲ့ကိုပင် ဆက်လက်ကာ ခံယူခဲ့သည်။
ထို့နောက်တွင် မန္တလေးမြို့၊ ခင်မကန်ကျောင်းတိုက်တွင် စာချဆရာတော်အဖြစ် ချီးမြှောက်ခြင်း ခံခဲ့ရသည်။
ထို့နောက်တွင် ဟင်္သာတ မြစ်ကွေးကျောင်းတိုက်တွင် တိုက်အုပ်စာချဆရတော်အဖြစ် ဆောင်ရွက်ခဲ့သည်။
တတိယမြစ်ကွေးဆရာတော် ပျံလွန်တော်မူသည့် ၁၂၉၂ ခုနှစ်မှ စ၍ ကျောင်းတိုက်ကြီး၏ ဦးစီးနာယက ဖြစ်လာခဲ့သည်။
ဆရာတော်သည် စာပေများကို အစုအဆောင်းများသည်။
ဗဟုသုတနှင့် ပြည့်စုံသည်။
စာပေကျမ်းဂန်များ တတ်မြောက်သည်။
ရှေးဟောင်းစာပေများကိုလည်း ထိန်းသိမ်းထားခဲ့သည်။
ပျံလွန်တော်မူခြင်း ဆရာတော်သည် ၁၃၀၆ ခုနှစ်၊ ပြာသိုလပြည့်ကျော် ၃ ရက်နေ့တွင် ကွင်းကောက်မြို့၊ ရွှေကျောင်းတိုက်၌ ပျံလွန်တော်မူခဲ့သည်။
အင်္ဂပူရဝိနိစ္ဆယ (၁၃၀၁ ခုနှစ်တွင် ပြီးစီး)၊ ၂။
ပိဋကသမိုင်း။
ရှင်သုဘာသတိတ (၁၂၄၉ - ၁၃၂၀) သည် “ကန်တွင်းဆရာတော်” ဟု သိကြသည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၄၉ ခုနှစ်တွင် ဟင်္သာတခရိုင်၊ အင်္ဂပူမြို့နယ်၊ သမ္ဘရာတိုင်းရွာ၌ ဖွားမြင်ခဲ့သည်။
ငယ်မည်မှာ မောင်ဖိုးနှံ ဖြစ်သည်။
မိဘနှစ်ပါးမှာ ကုန်သည် ဦးသာဒွန်းအောင် - ဒေါ်ပု ဖြစ်သည်။
ငယ်စဉ်က ပထမအုဂ်ဖိုရ်ဆရာတော်ကြီးထံတွင်လည်းကောင်း၊ အင်္ဂပူ ကန်ကုန်းကျောင်းဆရာတော်ထံတွင်လည်းကောင်း စာပေများ သင်ကြားခဲ့သည်။
အရွယ်ရောက်သည့်အခါတွင် ရဟန်းပြုခဲ့သည်။
၁၂၇၅ ခုနှစ်တွင် ကံတွင်းဆုတောင်းပြည့် ကျောင်းတိုက်ကို လက်ခံတော်မူ၍ အဂ္ဂမဟာပဏ္ဍိတဘွဲ့တံဆိပ်ကို ခံယူခဲ့သည်။
ဆရာတော်သည် ဆဋ္ဌမသံဂါယနာတင်ရာတွင် ဩဝါဒစရိယဆရာတော်တစ်ပါး ဖြစ်သည်။
ဒွါရဂိုဏ်း၏ မဟာနာယကလည်း ဖြစ်သည်။
ပျံလွန်တော်မူခြင်း ဆရာတော်သည် ၁၃၂၀ ပြည့်နှစ်၊ တန်ခူးလဆန်း ၁၀ ရက်နေ့တွင် ပျံလွန်တော်မူခဲ့သည်။
ကျမ်များပြုစုခြင်း ဆရာတော်သည် ကျမ်းပေါင်း ၅၀ ပြုစုခဲ့ပြီး အောက်ပါကျမ်းများမှာ ထင်ရှားသည်။
ဝုတ္တောဒယတ္ထမဉ္စရီ၊ ၂။
မရဏဿတိဒီပက၊ ၃။
ကာယောဝါဒဒီပက၊ ၄။
လောကဝိနိစ္ဆယ၊ ၅။
ဩပပါတိကဝိနိစ္ဆယ၊ ၆။
အင်္ဂပူထေရုပ္ပတ္တိ။
ညောင်လေးပင် တောရဆရာတော် ရှင်အရိယ (၁၈၈၇ — ၁၉၅၂) ရှင်အရိယ (၁၂၄၈ - ၁၃၁၄) သည် “တတိယညောင်လေးပင်ဆရာတော်” ဟု သိကြသည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၄၈ ခုနှစ်၊ ပြာသိုလဆန်း ၂ ရက်နေ့တွင် ညောင်လေးပင်မြို့၊ ပုဇွန်မြောင်းအရပ်၌ ဖွားမြင်ခဲ့သည်။
မိဘနှစ်ပါးမှာ ကျောင်းဆရာကြီး ဆရာခေါင် - ဒေါ်ဒေါ်ခက် ဖြစ်သည်။
ငယ်စဉ်ကပင် ညောင်လေးပင်တောရ ပထမဆရာတော်ကြီးထံတွင် “ရှင်အရိယ” ဟူသည့် ဘွဲ့ဖြင့် သာမဏေဝတ်ခဲ့သည်။
စာပေလေ့လာဆည်းပူးခဲ့ပြီး အရွယ်ရောက်သည့်အခါ “ရှင်အရိယ” ဟူသည့် ဘွဲ့ဖြင့်ပင် ရဟန်းပြုခဲ့သည်။
ဥပစ္ဈာယ်ဆရာမှာ တောရဘုန်းတော်ကြီး ရှင်သီလ ဖြစ်သည်။
ဒုတိယညောင်လေးပင်တောရဆရာတော် ရှင်ဉေယျထံတွင် ပိဋကတ်ကျမ်းသင်ကြား၌ မန္တလေးမြို့၊ မဟာဝိသုဒ္ဓါရုံရာမ ဆရာတော်ကြီးထံတွင်လည်း ပညာများ ဆက်လက်ကာ သင်ကြားခဲ့သည်။
ဆရာတော်သည် “ပရိယတ္တိသာသနာဟိတဓမ္မာစရိယဘွဲ့တံဆိပ်” နှင့် “အဂ္ဂမဟာပဏ္ဍိတဘွဲ့တံဆိပ်များ” ကို ရခဲ့သည်။
ဆဋ္ဌသံဂါယနာ ဩဝါဒစရိယဆရာတော်အဖြစ်ဖြင့်လည်း တင်မြှောက်ခြင်း ခံခဲ့ရသည်။
ပျံလွန်တော်မူခြင်း ဆရာတော်သည် ၁၃၁၄ ခုနှစ်၊ ဝါခေါင်လဆန်း ၁၄ ရက်နေ့တွင် ပျံလွန်တော်မူခဲ့သည်။
ကျမ်းများပြုစုခြင်း ဆရာတော်သည် အောက်ပါကျမ်များကို ပြုစုတော်မူခဲ့သည်။
ဓမ္မပဒဘာသာပြန်၊ ၂။
ကထိန်အရသာ၊ ၃။
ဓမ္မစကြာအရသာ၊ ၄။
ဘာဝနာအရသာ၊ ၅။
သတိပဋ္ဌာန်အရသာ၊ ၆။
ရှင်သာမဏေဝိနည်း၊ ၇။
ဦးသီလထေရုပ္ပတ္တိ၊ ၈။
ဂုဏ်တော်အရသာနှင့် လက္ခဏာအရသာ၊ ၉။
ပဋိစ္စသမုပ္ပါဒ်အခြေပြု၊ ၁၀။
ပဋိစ္စသမုပ္ပါဒ်အရသာ၊ ၁၁။
ဒွေမာတိကာအရသာ၊ ၁၂။
ဥပါသကာလက်သုံး၊ ၁၃။
ကဆုန်လပြည့်အရသာ၊ ၁၄။
ဝိသုဒ္ဓိမဂ်အရသာ၊ ၁၅။
သင်္ဂြိုဟ်အရသာ၊ ၁၆။
ကမ္မဝါကံဆောင် အခဏ်း ၂၀၊ ၁၇။
သိဿကောဝါဒစကားပုံ၊ ၁၈။
ဆန်းအရသာနှင့် ဆန္ဒောမဉ္စရီအရသာ၊ ၁၉။
ဝိနည်းငါးကျမ်းဘာသာပြန်နှင့် ဝိနည်းငါးကျမ်းအရသာ။
ရှင်ပဒုမ (၁၂၄၇ - ၁၃၁၄) သည် “မဟာပဒုမဆရာတော်” ဟု သိကြသည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၄၇ ခုနှစ်၊ ပြာသိုလဆန်း ၃ ရက်နေ့တွင် ရွှေဘိုခရိုင်၊ တန့်ဆည်နယ် ကုလသင်ရွာ၌ ဖွားမြင်ခဲ့သည်။
ငယ်မည်မှာ “မောင်ပိန်” ဖြစ်သည်။
မိဘနှစ်ပါးမှာ ဦးမိတ်-ဒေါ်သင်းထုံ ဖြစ်သည်။
ငယ်စဉ်က ရေဦးမြို့ မြောက်မုံတိုင်ပင်နယ် ရွာရှည်ရွာကျောင်းတွင် ပညာသင်ကြား၍ “ရှင်ပဏ္ဍိစ္စ” ဟူသည့် ဘွဲ့ဖြင့် သာမဏေဝတ်ခဲ့သည်။
ထို့နောက်တွင် သိမ်းဆည်းဆရာတော်ထံတွင် ပညာများ ဆည်းပူးခဲ့သည်။
ဖန်ခါးစဉ်ဆရာတော်ထံ၌လည်း ဗေဒင်ပညာ သင်ယူခဲ့သည်။
၁၂၆၆ ခုနှစ်တွင် မုံတိုင်ပင်ကျောင်း၌ ရဟန်းပြုရာ “ရှင်ပဒုမာ” ဟူသည့် ဘွဲ့ကို ခံယူခဲ့သည်။
ထို့နောက်တွင် ကြို့တိန်းရွာ၌ သီတင်းသုံးတော်မူခဲ့သည်။
၁၂၇၁ ခုနှစ်တွင် မဟာပဒုမာရုံတိုက်သစ်ကို တည်ထောင်ခဲ့သည်။
ကျမ်းများ ပြုစုခြင်း ဆရာတော်သည် အောက်ပါကျမ်းများကို ပြုစုခဲ့သည်။
သံဒိဋ္ဌလက်ရိုးကျမ်း၊ ၂။
အမြန်ဖွဲ့ထုံးအကောင်းဆုံး၊ ၃။
အခါပေးထုံးအကောင်းဆုံး၊ ၄။
သင်္ကြန်တွက်ထုံးအကောင်းဆုံး၊ ၅။
လောကသိပ္ပရာသီ၊ ၆။
လောကသိပ္ပရာသီ၊ ၇။
အဟောထိပ်သီးနိသျည်း၊ ၈။
မော်ကွန်းကျောက်စာလင်္ကာ၊ ၉။
ဧကပိုဒ်လင်္ကာရတုများ၊ ၁၀။
ဆယ်လီမူးလင်္ကာသုံးပုံတွက်နည်းကဗျာ။
ရှင်ဂုဏဝံသ (၁၂၂၃ - ၁၂၉၇) သည် “ဒုတိယသဒ္ဓမ္မဇောတိကာရာမဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၂၃ ခုနှစ်၊ တပို့တွဲလဆုတ် ၁၁ ရက်နေ့တွင် ညောင်တုန်းမြို့နယ်၊ သံကြိုးရွာ၌ ဖွားမြင်ခဲ့သည်။
မိဘနှစ်ပါးမှာ ဦးထွန်းဦး-ဒေါ်သဲကြာ ဖြစ်သည်။
ငယ်စဉ်က ညောင်ချောင်းရွာ ခါးပန်းနီဘုန်းတော်ကြီးထံ၌လည်းကောင်း၊ ကလျာဏီဘုန်းတော်ကြီးထံ၌လည်းကောင်း စာပေများ သင်ကြားခဲ့သည်။
အရွယ်ရောက်သည့်အခါ ရဟန်းပြု၍ ဆကာကြီးရွာလယ်ပြင်ကျောင်း၌ စာပေများ သင်ကြားခဲ့ပြန်သည်။
ထို့နောက် ဓနုဖြူမြို့ သဒ္ဓမ္မဇောတိကာရာမတိုက်သို့ ရွှေ့ပြောင်းကာ ပိဋကတ်တော်များကို သင်ယူခဲ့သည်။
ဆရာတော်သည် စစ်ကိုင်းခရိုင် ခင်မွန်ရွာ မဟာဗောဓိတောရဆရာတော်ထံ၌လည်း ဆည်းကပ်ဖူးသည်။
၁၂၈၀ ပြည့်နှစ်တွင် သံဃဒတ္ထိယအနုနာယကဘွဲ့ကို ခံယူ၍ ၁၂၈၂ ခုနှစ်တွင် အဂ္ဂမဟာပဏ္ဍိတဘွဲ့တံဆိပ်တော်ကို ရခဲ့သည်။
ကျမ်းများပြုစုခြင်း ဆရာတော်သည် အောက်ပါကျမ်းများကို ပြုစုတော်မူခဲ့သည်။
သာဓုပသာဒက၊ ၂။
စာဏကျနီတိနိသျ၊ ၃။
သာဓုသမာစာရ၊ ၄။
ပဋိပတ္တိပကာသနီ၊ ၁၀။
ဒေဝဒူတသံဝေဇနိယ၊ ၁၃။
ဒွါရဂိုဏ်းစည်းမျည်း၊ ၁၅။
ကမ္မာကမ္မဝိနိစ္ဆယ၊ ၁၆။
အာသန္နဒါနာဒိဝိနိစ္ဆယ၊ ၁၇။
ပုဗ္ဗကောဋိဝိနိစ္ဆယ၊ ၁၈။
ဝုဍ္ဎာပစာယနဝိနိစ္ဆယ၊ ၂၀။
နဝင်္ဂသီလဝိနိစ္ဆယ၊ ၂၁။
ပဋိသမ္ဘိဒါပတ္တဝိနိစ္ဆယ။
ရှင်စန္ဒိမာ (၁၁၉၃ - ၁၂၆၈) သည် “ဟင်္သာတပထမလယ်တီဆရာတော်” ဟု ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၁၉၃ ခုနှစ်၊ ဝါခေါင်လဆုတ် ၃ ရက်နေ့တွင် သရဝေါတိုက်နယ်၊ လုလင်ကျော်ရွာ၌ ဖွားမြင်ခဲ့သည်။
ငယ်မည်မှာ “မောင်ပုနောင်” ဖြစ်သည်။
မိဘနှစ်ပါးမှာ ဦးရွှေကူး- ဒေါ်ရွှေနု ဖြစ်သည်။
ငယ်စဉ်အချိန်တွင် ကြံခင်းကျောင်းတိုက်ဆရာတော်ထံတွင် ပညာသင်ကြားခဲ့သည်။
အရွယ်ရောက်သည့်အခါတွင် “ရှင်စန္ဒိမာ” ဟူသည့် ဘွဲ့ဖြင့် ရဟန်းပြုခဲ့သည်။
ထို့နောက်တွင် မြင်းခြံမြို့ပြောင်းပြတိုက်၊ မန္လလေးခင်မကန်တိုက်တို့တွင် ပညာသင်ကြား၍ အုဂ်ဖိုရ်ဆရာတော်ကြီးထံ၌ ဆည်းကပ်သည်။
ဟင်္သာတနယ်၌ ဒွါဒဂိုဏ်းကို ခက်ခဲစွာ ထူထောင်ခဲ့သည်။
ဘုရားကြီးဆရာတော် ရှင်သာဂရဗုဒ္ဓိ၊ ဓနုဖြူဆရာတော် ရှင်နရိန္ဒတို့သည် ဆရာတော် ၏ တပည့်များ ဖြစ်ကြသည်။
ပျံလွန်တော်မူခြင်း ဆရာတော်သည် ၁၂၆၈ ခုနှစ်၊ ဝါခေါင်လဆန်း ၃ ရက်နေ့တွင် ပျံလွန်တော်မူခဲ့သည်။
ကျမ်းများ ပြုစုခြင်း ဆရာတော် ပြုစုတော်မူခဲ့သည့် ကျမ်းတွင် “ဝိဝါဒပဟာနကျမ်း” သာ ထင်ရှားသည်။
ရှင်ဉာဏ (၁၂၄၅ - ၁၂၉၉) သည် “မစိုရိမ်ဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ရှင်ဉာဏကို ၁၂၄၅ ခုနှစ်၊ တန်ဆောင်မုန်းလဆန်း ၁၄ ရက်နေ့တွင် ရန်ကုန်မြို့၊ ၂၆ လမ်းတွင် ဦးရှမ်း- ဒေါ်အံသီတို့မှ ဖွားမြင်ခဲ့သည်။
ဆရာတော်၏ ငယ်မည်မှာ မောင်ဘငြိမ်း ဖြစ်သည်။
ငယ်စဉ်က ပြည်မြို့သို့ ပြောင်းရွှေ့၍ အင်္ဂလိပ်စာသင်ကျောင်းနှင့် ဆရာကြီးဦးကျော်ကျောင်းတို့တွင် ပညာသင်ကြားခဲ့ကာ ထို့နောက်တွင် ရန်ကုန်သို့ ပြောင်းရွှေ့၍ သာမဏေဝတ်ခဲ့သည်။
“ရှင်ဉာဏ” ဟူသည့် ဘွဲ့ကို ခံယူခဲ့သည်။
ထို့နောက်တွင် အရွယ်ရောက်သည့်အခါတွင် လူ့ဘောင်ကို စက်ဆုပ်၍ ရဟန်းဘောင်သို့ တက်ရောက်ခဲ့သည်။
ဥပဇ္ဈာယ်ဆရာတော်သည် ရွှေခုံတိုင်ဆရာတော် ဖြစ်သည်။
၁၂၆၈ ခုနှစ်တွင် ပခုက္ကူမြို့ ရေစကြိုဆရာတော်ထံတွင် ပညာများ ဆက်လက်သင်ကြားခဲ့သည်။
၈ ဝါအရတွင် ပထမကျော်အောင်မြင်ခဲ့သည်။
ဆရာတော်သည် မစိုးရိမ်ကျောင်းတိုက်တွင် စာချစာသင်အဖြစ် သီတင်းသုံးရင်း ဆောင်ရွက်တော်မူခဲ့သည်။
ပါယာသိရာဇညသုတ်ကို မြန်မာဘာသာပြန်ဆို၍ လယ်တီဆရာတော်၏ နိယမဒီပနီ၊ ဝိပဿနာဒီပနီ၊ ပဋ္ဌာနုဒ္ဒေသဒီပနီကျမ်းများကို အင်္ဂလိပ်ဘာသာသို့ ပြန်ဆိုတော်မူခဲ့သည်။
ထို့ပြင် အင်္ဂလန်ပြည် ဗုဒ္ဓဘာသာအသင်းမှ မေးမြန်းသော ဗုဒ္ဓဘာသာဆိုင်ရာ ပုစ္ဆာတို့ကို အင်္ဂလိပ်ဘာသာဖြင့် ပြန်လည်ဖြေကြားတော်မူခဲ့သည်။
ဆရာတော်သည် ၁၂၉၃ ခုနှစ်တွင် အဂ္ဂမဟာပဏ္ဍိတဘွဲ့တံဆိပ် ရခဲ့သည်။
ပျံလွန်တော်မူခြင်း ဆရာတော်သည် ၁၂၉၉ ခုနှစ်၊ သီတင်းကျွတ်လဆုတ် ၃ ရက်နေ့တွင် ပျံလွန်တော်မူခဲ့သည်။
ပါယာသိရာဇညသုတ်မြန်မာပြန်၊ ၂။
သဒ္ဒတ္ထရတနာဝလိ (ပါဠိအဘိဓာန်)။
ရှင်သုဇာတ (၁၂၀၈ - ၁၂၉၀) သည် “ရွှေလှံဆရာတော်” ဟု ထင်ရှားခဲ့သည့် ဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၀၈ ခုနှစ်၊ ဝါဆိုလပြည့်ကျော် ၂ ရက်နေ့တွင် တန့်ဆည်မြို့နယ်၊ လင်္ကတောအုပ်စု ရွှေလှံရွာ၌ ဖွားမြင်ခဲ့သည်။
ငယ်မည်မှာ မောင်ပြန့် ဖြစ်သည်။
မိဘနှစ်ပါးမှာဦးအုန်း-ဒေါ်ချို ဖြစ်သည်။
ငယ်စဉ်အခါက မင်းကုန်းရွှေကျောင်းဆရာတော် ရှင်စန္ဒာဘိလင်္ကာရထံတွင် ပညာများ သင်ကြား၍ အရွယ်ရောက်သည့်အခါ ရှင်ဂန္ဓမာကို ဥပဇ္ဈာယ်ပြု၍ “ရှင်သုဇာတ” ဟူသည့် ဘွဲ့ဖြင့် ရဟန်းပြုခဲ့သည်။
ဆရာတော်သည် သင်္ဂဇာဆရာတော်၏ တပည့် ပုလဲတောရတိုက်နေ ရှင်ဥတ္တမာဘိလင်္ကာရထံတွင် ပိဋကတ်ကို ဆည်းပူး၍ ထန်းတပင်မြို့နယ် မှန်သာတိုက်၌ သီတင်းသုံးတော်မူခဲ့သည်။
၁၂၅၀ ပြည့်နှစ်တွင် ရွှေလှံရွာသို့ ကြွရောက်သီတင်းသုံးခဲ့သည်။
ပျံလွန်တော်မူခြင်း ဆရာတော်သည် ၁၂၉၀ ပြည့်နှစ်၊ သီတင်းကျွတ်လဆုတ် ၄ ရက်နေ့တွင် ပျံလွန်တော်မူခဲ့သည်။
ရှင်သီရိဓမ္မ (၁၁၉၂ - ၁၂၆၈) သည် “မဟာနာဂဝံသဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ဆရတော်ကို ၁၁၉၂ ခုနှစ်၊ ဝါဆိုလဆုတ် ၅ ရက်နေ့တွင် အုဂ်ဖိုရ်မြို့၌ ဖွားမြင်ခဲ့သည်။
ငယ်မည်မှာ မောင်သာရွဲ ဖြစ်သည်။
အရွယ်ရောက်သည့်အခါတွင် “ဦးစလင်း” ဟု အမည်တွင်ခဲ့သည်။
မိဘနှစ်ပါးမှာ ဦးမိုးညို-ဒေါ်နှောင်း ဖြစ်သည်။
ဇလွန်မြို့ဆရာတော် ရှင်နန္ဒမာလာထံတွင် ပညာသင်ကြား၍ “ရှင်သီရိ” ဟူသည့် ဘွဲ့ဖြင့် သာမဏေဝတ်ခဲ့သည်။
အမရပူရမြို့သို့ သွားရောက်၍ စံကျောင်းဆရာတော်ထံတွင် ပညာများ သင်ကြားခဲ့သည်။
မြင်ကွန်းမြို့တောရဆရာတော် ရှင်မေဓာထံထံတွင် “ရှင်သီရိဓမ္မ” ထံတွင် ရဟန်းပြုခဲ့သည်။
ထို့နောက်တွင် ဆင်တဲဆရာတော် ရှင်ဉာဏထံ၌လည်းကောင်း၊ မြင်းခြံမြို့ကိုးဆောင်တိုက်၌ လည်းကောင်း စာပေများ သင်ကြားပြီးနောက် ဇလွန်မြို့သို့ ပြန်ကြွခဲ့သည်။
အုဂ်ဖိုရ်ဆရာတော်ကြီးထံ၌လည်း ပိဋကတ်ကို သင်ယူခဲ့သည်။
ဆရာတော်သည် မော်လမြိုင်မြို့ မဟာနာဂဝံသကျောင်ဂ၊ မေဓာဝီကျောင်း၊ ပြည်တောရကြီး၊ ငွေလးတောင်ကျောင်း၊ ရွှေဟင်္သာတောရကျောင်း၊ ကြည့်မြင်တိုင် ကျွန်းတောကျောင်း စသည်တို့၌ လှည့်လည်၍ သီတင်းသုံးခဲ့သည်။
ပျံလွန်တော်မူခြင်း ဆရာတော်သည် ၁၂၆၈ ခုနှစ်၊ တပိုတွဲလဆုတ် ၁၁ ရက်နေ့တွင် ဇလွန်မြို့၊ ဒုတိယမဟာနာဂဝံသကျောင်း၌ ပျံလွန်တော်မူခဲ့သည်။
ကျမ်းများပြုစုခြင်း ဆရာတော်သည် အောက်ပါကျမ်းများကို ပြုစုခဲ့သည်။
သီလသံယမဝိနိစ္ဆယ၊ ၂။
မင်္ဂလာသာရဒီပနီ၊ ၃။
ဝိနယဝိနိစ္ဆယ၊ ၄။
ကလျာဏောဝါဒဓမ္မစရိယ၊ ၅။
ပုညာနုဘာဝပကာသနီ၊ ၆။
အနေကဇာတင်အဆုံးအဖြတ်၊ ၇။
သိက္ခာပဒဝိနိစ္ဆယ၊ ၈။
အဗြဟ္မစရိယဝိနိစ္ဆယ၊ ၉။
ပဒဝိသောဓနီ၊ ၁၀။
ကဝိပုစ္ဆာ၊ ၁၁။
ဗောဓိမဂ္ဂစာတမ်း၊ ၁၂။
ကမ္မဝိနိစ္ဆယဒုစရိုက်ခွဲ။
ရှင်ဇယန္တ (၁၂၀၉ - ၁၂၇၄) သည် “မိုးနံကုန်းဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၀၉ ခုနှစ်တွင် ရမည်းသင်းမြို့၊ ရွှေဒါးဘူတာအနောက်ပေတောကုန်းရွာ၌ ဖွားမြင်ခဲ့သည်။
ငယ်မည်မှာ ဦးမှုန် ဖြစ်သည်။
မိဘနှစ်ပါးမှာ အဘဦး+ - ဒေါ်ဘုံကြီး ဖြစ်သည်။
ငယ်စဉ်က ပေတောကုန်းကျောင်းတိုက် ရှင်ဉာဏထံတွင် ပညာသင်ကြား၍ အရွယ်ရောက်သည့်အခါ သာမဏေပြုခဲ့သည်။
ထို့နောက်တွင် မန္တလေးမြို့ တောင်ပြင်ဘုရားကြီးကျောင်းတိုက် ရဟန်းဘောင်သို့ တက်ရောက်ခဲ့သည်။
ထို့နောက်တွင် စလင်းဆရာတော် ရှင်ကေတုထံ၌လည်း ပညာဆည်းပူးခဲ့သည်။
မင်းတုန်းမင်းသည် “ပထမစာချတန်းဂုဏ်ထူးဘွဲ့” ဆပ်ကပ်တော်မူခဲ့သည်။
ဆရာတော်အား စကြဒေဝီမိဖုရားကြီးက ကိုးကွယ်တော်မူခဲ့သည်။
သီပေါမင်းလက်ထက်တွင် ပေတာကုန်းကျောင်းတိုက်သို့ ပြန်ကြွ၍ ပျော်ရွာ၊ ပိတောက်ကုန်းရွာများ၌ သီတင်းသုံးတော်မူခဲ့သည်။
တောင်ခွင်သာသနာပိုင်ဆရာတော်က ရန်အောင်ဂိုဏ်းအုပ်ဆရာတော်အဖြစ် ခန့်အပ်တော်မူခဲ့သည်။
ပျံလွန်တော်မူခြင်း ဆရာတော်သည် ၁၂၇၄ ခုနှစ်၊ တပေါင်လဆန်း ၈ ရက်နေ့တွင် ပျံလွန်တော်မူခဲ့သည်။
ကျမ်းများပြုစုခြင်း ဆရာတော်သည် မိုးနံကုန်းအဆုံးအဖြတ် စသည့်ကျမ်းများကို ရေးသားပြုစုခဲ့သည်။
ရှင်ကဝိဓဇ (၁၂၅၁ - ၁၃၂၁) သည် “ဗဟန္တောင်ဆရာတော်” ဟု ထင်ရှားတော်မူခဲ့သည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၅၁ ခုနှစ်၊ တန်ဆောင်မုန်းလဆုတ် ၆ ရက်နေ့တွင် ရခိုင်ပြည်နယ်၊ ရမ်းဗြဲမြို့ မြောက်ဘက် လက်ပံကြီးရွာ၌ ဦးမောင်သာဖြူ - ဒေါ်အောင်သာဖြူတို့မှ ဖွားမြင်ခဲ့သည်။
ငယ်စဉ်ကပင် လက်ပံရွာကျောင်း၌ စာပေများ သင်ကြားခဲ့သည်။
ထို့နောက်တွင် ရှင်တိလောကဂုရုဆရာတော်ထံ၌ စာပေသင်ကြား၍ သာမဏေပြုခဲ့သည်။
ဘွဲ့တော်မှာ “ရှင်ကဝိဓဇ” ဖြစ်သည်။
ထို့နောက်တွင် ပုသိမ်မြို့၊ ဝါးခယ်မမြို့တို့၌ ပညာသင်ကြားခဲ့ပြန်သည်။
ထို့နောက်တွင် ကွမ်းခြံကုန်းဆရာတော်ထံတွင် ရဟန်းဘောင်သို့ တက်ရောက်ခဲ့သည်။
ထို့နောက်တွင် မန္တလေးမြို့သို့ တက်ရောက်၍ ကိုးဆောင်ဆရာတော်ထံတွင် စာပေများ သင်ကြားခဲ့သည်။
၂ ဝါရသည့်အခါတွင် ပဲခူးမြို့ မင်းကျောင်းဆရာတော်ထံ၌လည်းကောင်း၊ မြင်းခြံမြို့ စမ်းကျဆရာတော်ထံ၌လည်းကောင်း၊ ပြည်မြို့ရှင်အရိယဝံသာလင်္ကာရထံ၌လည်းကောင်း ပညာဆည်းပူးခဲ့သဖြင့် ဆရာတော်သည် ကျမ်းဂန်နှံ့စပ်တော်မူသည်။
ရဟန်း ၉ ဝါအရတွင် ရခိုင်ပြည်သို့ ပြန်ကြွ၍ ရမ်းဗြဲမြို့ ဗဟန္တောင်ကျောင်းတိုက်ကြီးတွင် သီတင်းသုံးတော်မူခဲ့သည်။
ဆရာတော်သည် ဆဋ္ဌသင်္ဂီတိကာရကဆရာတော်အဖြစ်လည်း ဆောင်ရွက်ခဲ့သည်။
ပျံလွန်တော်မူခြင်း ဆရာတော်သည် ၁၃၂၁ ခုနှစ်၊ ဝါခေါင်လပြည့်နေ့တွင် ပျံလွန်တော်မူခဲ့သည်။
ကျမ်းများပြုစုခြင်း ဆရာတော်သည် အောက်ပါကျမ်းများကို ရေးသားပြုစုတော်မူခဲ့သည်။
အတိသမ္မုဠဒီပက၊ ၂။
ဒါနဘေဒပကာသနီ၊ ၃။
ဥပေါသထိကလက်စွဲ၊ ၄။
သီလဘေဒပကာသနီ၊ ၅။
ကထိနဝိဝါဒဝိနိစ္ဆယ၊ ၆။
ပတ္တနိကုဇ္ဇနဩဝါဒကထာ၊ ၇။
တာဝကာလိကဓဏိကဒိန္နဝိနိစ္ဆယ၊ ၈။
ယထာဓမ္မဝိနယဝိနိစ္ဆယ၊ ၉။
တိကပဉှာဝိသဇ္ဇနာ၊ ၁၀။
ဥဒကုက္ခေပသီမဝိနိစ္ဆယ၊ ၁၁။
ဓာတုမနသီကာရရှုဖွယ်၊ ၁၂။
ဝိဟာရဝိနိစ္ဆယ၊ ၁၃။
ပဗ္ဗဇ္ဇဝိနိစ္ဆယ၊ ၁၄။
ပရိဏတဒါနဝိနိစ္ဆယ၊ ၁၅။
ပဉှာဗျာကရဏ၊ ၁၆။
ဗုဒ္ဓဝင်သံပေါက်လင်္ကာ၊ ၁၇။
မဟာသုပိနဇာတ်ဘာသာပြန်၊ ၁၈။
ဓာတ်ကျမ်းသံပေါက်၊ ၁၉။
ရသဓာတုကျမ်း၊ ၂၀။
ဓာတုပကာသနီကျမ်းနောက်ဆက်တွဲ၊ ၂၁။
ကုထုံးဥပဒေသအစာပေးဆေးကျမ်း၊ ၂၂။
ရမ်းဗြဲကျွန်းအတ္ထုပ္ပတ္တိနှင့် ဗဟန္တပဗ္ဗတနိကာယထေရဝံသပ္ပရမ္ပရကထာ။
ရှင်သာဂရဗုဒ္ဓိ (၁၂၁၀ - ၁၂၃၇) သည် “ပထမဘုရားကြီးဆရာတော်” ဟု ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၁၀ ပြည့်နှစ်၊ တပေါင်းလဆန်း ၉ ရက်နေ့တွင် ဟင်္သာတမြို့၊ တာငါးဆယ်ရပ်၌ ဖွားမြင်ခဲ့သည်။
ငယ်မည်မှာ မောင်ဖဲ ဖြစ်သည်။
မိဘနှစ်ပါးမှာ ဦးမှုန်-ဒေါ်ပု ဖြစ်သည်။
ငယ်စဉ်က ညောင်ကုန်းဘုန်းတော်ကြီးထံတွင် စာပေများသင်ကြား၍ သာမဏေပြုခဲ့သည်။
ဘွဲ့တော်မှာ ရှင်သာဂရ ဖြစ်သည်။
အရွယ်ရောက်သည့်အခါ ဟင်္သာတလယ်တီဆရာတော်ကြီးကို ဥပဇ္ဈာယ်ပြု၍ ရှင်သာဂရဘွဲ့ဖြင့် ရဟန်းပြုခဲ့သည်။
မန္တလေးမြို့ သင်္ဂဇာတိုက်၊ စကုတိုက်၊ မဏ္ဍလာရာမတိုက်၊ သစ်ဆိမ့်တိုက်များတွင် ပညာသင်ကြားခဲ့သည်။
အုဂ်ဖိုရ်ဆရာတော်ကြီးထံ၌ ဆည်းကပ်ခဲ့သည်။
၁၂၄၆ ခုနှစ်တွင် ဓနုဖြူမြို့ ဇောတိကာရာမတိုက်ကို တည်ထောင်ခဲ့ပြီး နောင်သော် တောရဆောက်တည်ခဲ့သည်။
၂ နှစ်ခန့်ကြာပြီးနောက်တွင် ဘုရားကြီးတိုက်၌ သီတင်းသုံးသည်။
ပျံလွန်တော်မူခြင်း ဆရာတော်သည် ၁၂၇၃ ခုနှစ်၊ နယုန်လဆုတ် ၁ ရက်နေ့တွင် ပျံလွန်တော်မူခဲ့သည်။
ပသင်္ဂဝိနောဒနီ၊ ၂။
ပတ္တနိကုဇ္ဇနဒီပနီ၊ ၃။
ယာနဒီပနီ၊ ၄။
ကာလိကဒီပနီ၊ ၅။
အက္ခရတ္ထဒီပနီ၊ ၆။
ပဏာမဒီပနီ၊ ၇။
မရဏာသန္နဝီထိဝိဘာဝနီ၊ ၈။
အနုသရဝိဘာဝနီ၊ ၉။
ကာယာနုပဿနာဝိဘာဝနီ၊ ၁၀။
မဂ္ဂါဓိဓမဒီပနီ။
ရှင်ရာဇည (၁၂၂၃ - ၁၂၇၉) သည် “ဒုတိယဘုရားကြီးဆရာတော်” ဟု ထင်ရှားသည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၂၃ ခုနှစ်၊ နှောင်းတန်ခူးလဆန်း ၄ ရက်နေ့တွင် ဟင်္သာတမြို့၊ ရုံးကြီးရပ်၌ ဖွားမြင်ခဲ့သည်။
ငယ်မည်မှာ မောင်ရွှေအောင် ဖြစ်သည်။
မိဘနှစ်ပါးမှာ ဦးလူကလေး - ဒေါ်ဖြူ ဖြစ်သည်။
ငယ်စဉ်က ဦးအုဂ်ဖိုရ်ကျောင်း၌ ပညာသင်ကြား၍ ဟင်္သာတလယ်တီဆရာတော်ထံ၌ ပညာဆက်လက်သင်ကြားခဲ့ပြီး သာမဏေပြုခဲ့သည်။
ဘုရားကြီးဆရာတော် ရှင်သာဂရဗုဒ္ဓိနှင့် ဓနုဖြူဆရာတော် ရှင်နရိန္ဒတို့ထံတွင် စာပေများသင်ကြား၍ ၁၂၄၂ ခုနှစ်တွင် “ရှင်ရာဇည” ဟူသည့် ဘွဲ့ဖြင့် ရဟန်းဘောင်သို့ တက်ရောက်ခဲ့သည်။
မန္တလေးမြို့ ထီးလင်းတိုက်၌ သီတင်းသုံး၍ မိုးထားဆရာတော်၊ မိုင်းခိုင်းဆရာတော်၊ ဆူးခါးဆရာတော်တို့ထံ၌ ပညာဆက်လက်ဆည်းပူးခဲ့သည်။
၁၂၆၀ ပြည့်နှစ်တွင် ဟင်္သာတမြို့သို့ ပြန်လည်ကြွရောက်၍ သီတင်းသုံးခဲ့သည်။
ဆရာတော်သည် သက္ကဋဟိန္ဒီဘာသာများကိုလည်း တတ်ကျွမ်းသည်။
ပျံလွန်တော်မူခြင်း ဆရာတော်သည် ၁၂၇၉ ခုနှစ်၊ နယုန်လဆန်း ၃ ရက်နေ့တွင် ပျံလွန်တော်မူခဲ့သည်။
ဒွိရာသဠဝိနိစ္ဆယစာတမ်း၊ ၂။
သလ္လေခပဋိပတ္တိကျမ်း၊ ၃။
ဆက္ကပဉှာဝိသဇ္ဇနာကျမ်း။
ရှင်ဝိနန္ဒာသဘ (၁၁၃၈-၁၂xx) သည် သာယာဝတီမင်းလက်ထက်တွင် "တတိယနံမော်ဆရာတော်"ပထမနံမော်ဆရာတော်မှာ ဆုံထားဆရာတော်၏ တပည့် ရှင်သာရမဉ္ဇူဖြစ်၍ ဒုတိယနံမော်ဆရာတော်မှာ ရှင်ဓမ္မပါလ ဖြစ်သည်။
ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ နံမော်ဆရာတော်ကို ၁၁၃၈ ခုနှစ်တွင် ဖွားမြင်ခဲ့သည်။
ငယ်စဉ်အခါကပင် သာမဏေဝတ်ခဲ့၍ ပျို့များစွာကို ရေးသားခဲ့သည်။
ထို့နောက်တွင် ဥဘတောဝိဘင်းပြန် အရှင်အာသဘာလောကကို ဥပဇ္ဈာယ်ပြု၍ ရဟန်းပြုခဲ့သည်။
ထို့နောက်တွင် မင်းကြီးမဟာသက်တော်ရှည်တိုက်တွင်လည်းကောင်၊ ဆင်တဲဆရာတော် အစရှိသည့် ကျမ်းတတ်ပုဂ္ဂိုလ်များထံတွင် ပိဋကတ်ကို သင်ယူခဲ့သည်။
ဆရာတော်သည် ဝိနည်းကို အထူးလေးစားတော်မူ၏။
ဆရာတော်သည် မန်းကျည်းချောင်းရွာကျောင်း၊ မြစ်သားမြို့နယ် ခြံကြီးကွေ့ရွာ အုတ်ပြာသာဒ်ကျောင်းများ၌ သီတင်းသုံးတော်မူခဲ့သည်။
ထို့ပြင် ရှမ်းပြည် ရပ်စောက်မြို့၊ ရွှေအင်တောင် အနောက်ခင်ရိုးရွာတိရွာ ပန်တင်ဂူ (ပဏ္ဍင်္ဂု) အနီး နံမော်ရွာကျောင်းတွင် သီတင်းသုံးတော်မူခဲ့သည်။
ဆရာတော်သည် ဒုတိယနံမော်ဆရာတော်၏ တပည့်လည်း ဖြစ်သည်။
သီလဝိသောဓနီ (၁၁၉၉) ကထိနဝိနိစ္ဆယ သီမဝိနိစ္ဆယ ဒေသနာကံ၊ ဝုဋ္ဌာနကံအစီအရင် လောကဓမ္မပျို့ (၁၁၅၃) (နာထာနာထချီ) ပရာဘဝပျို့ (ဌာနဌာနချီ) သာဓုစာရီပျို့ (နရာနရချီ) သင်္ကပ္ပပျို့ (မဟာဝံသချီ) မဃဒေဝပျို့မန်လည်ဆရာတော်၏ မဃဒေဝလင်္ကသည် ပျို့သစ်ဖြစ်သည်။
(အနောပမချီ)။
ရှင်ကေသရ (၁၂၂၄ - ၁၃၀၈) သည် "ရွှေကျင်ဂိုဏ်းအုပ်ဆရာတော်" အဖြစ် ထင်ရှားခဲ့သည့် ဆရာတော် ဖြစ်သည်။
ဘဝ ဆရာတော်ကို ၁၈၆၂ ခုနှစ် နိုဝင်ဘာလ ၁၇ ရက်၊ မြန်မာသက္ကရာဇ် ၁၂၂၄ ခုနှစ်၊ တန်ဆောင်မုန်းလဆုတ် ၁၂ ရက်နေ့တွင် မုံရွာမြို့မြောက်ဖက် ကြည့်ပါယုန်ရွာ၌ ဖွားမြင်ခဲ့သည်။
မိဘနှစ်ပါးမှာ ဦးမှော် - ဒေါ်နှင်းငုံ ဖြစ်သည်။
ငယ်စဉ်ကပင် ပုဗ္ဗာရုံဆရာတော်နှင့် အမရပူရမြို့ ဘုံပျံတောရဆရာတော်ကြီးထံတွင် စာပေများ သင်ကြားတော်မူခဲ့သည်။
ထို့နောက်တွင် စစ်ကိုင်းမြို့ သင်္ဂဇာဆရာတော်ထံ၌ ဆည်းပူး၍ ရဟန်းဘောင်သို့ တက်ရောက်ခဲ့သည်။
ထို့နောက်တွင် အမရပူရမြို့ ဘုံပျံတောရကျောင်းတွင် သီတင်းသုံးခဲ့သည်။
ထို့နောက်တွင် မန္တလေးမြို့ မဟာဝိသုဒ္ဓါရုံဆရာတော်ကြီးထံ၌ ပညာဆက်လက်သင်ယူပြီးနောက် ၁၂၅၃ ခုနှစ်တွင် ပုသိမ်ခရိုင်၊ ခြောက်အိမ်တန်းရွာသို့ ကြွရောက်သီတင်းသုံးခဲ့သည်။
ပျံလွန်တော်မူခြင်း ဆရာတော်သည် ၁၉၄၆ ခုနှစ် မေလ ၃ ရက်၊ မြန်မာသက္ကရာဇ် ၁၃၀၈ ခုနှစ်၊ ကဆုန်လဆန်း ၃ ရက်နေ့တွင် ပျံလွန်တော်မူခဲ့သည်။
ဆရာတော်သည် ကျမ်းပြုစုခဲ့သည်ဟု မထင်ရှားပေ။
ရွှေကျင်ဂိုဏ်းအုပ်ဆရာတော်အဖြစ် ထင်ရှားသည်။
NGC 2903 သည် ခရုပတ်ပုံစံ ဂလက်ဆီဖြစ်ပြီး လီယို ကြယ်စုတန်းရှိ အလင်းနှစ် ၃၀ မီလီယံအကွာတွင် တည်ရှိသည်။
ယင်းအား ဝီလီယံ ဟာရှယ်က ၁၇၈၄ နိုဝင်ဘာ ၁၆ တွင် ရှာဖွေတွေ့ရှိခဲ့သည်။
ဂလက်ဆီ၏ အလယ်တွင် ကြယ်များမွေးဖွားနှုန်း လျင်မြန်လျက်ရှိပြီး NGC 2905 သည် တောက်ပသည့် ကြယ်တိမ်တိုက်ဖြစ်သည်။
NGC 2903 သည် Virgo Supercluster ၏ အစိတ်အပိုင်းတစ်ခုလည်းဖြစ်သည်။
ပြင်ပလင့်ခ်များ SEDS: Spiral Galaxy NGC 2903 NOAO: NGC 2903 ကိုးကား Category:လီယို (ကြယ်စုတန်း)။
ရှင်ထွေးညို(၈၅၀ ခန့်) သည် အင်းဝခေတ်တွင် ထင်ရှားခဲ့သည့် စာဆိုတော်တစ်ဦး ဖြစ်သည်။
ဘဝ ရှင်ထွေးညိုသည် အင်းဝနရပတိလက်ထက်မှစ၍ ရွှေနန်းကြော့ရှင်နရပတိလက်ထက်တိုင် စစ်သူရဲတစ်ထောင်ကို အုပ်ချုပ်ရသည့် စစ်ဗိုလ်မှူး ဖြစ်သည်။
သက္ကရာဇ် ၈၃၄ ခုနှစ်တွင် မဟာသီဟသူရသည် ညီတော်ပြည်မြို့စား မင်းကြီးစွာကို နှိမ်နင်းရန် ပြည်သို့ စုန်တော်မူရာ ရှင်ထွေးညိုနှင့်အတူ ပါသွားလေသည်။
စာပေများ ရေးသားခြင်း ရှင်ထွေးညိုသည် ပြည်စုန်မော်ကွန်းကို ရေးသားခဲ့သည်။
ဦးဩ (၁၁၉၈ - ၁၁၄၅) သည် ကုန်းဘောင်ခေတ်ဦးတွင် ထင်ရှားခဲ့သည့် စာဆိုတော်တစ်ဦး ဖြစ်သည်။
ငယ်ဘဝနှင့် ပညာရေး သက္ကရာဇ် ၁၀၉၈ ခုတွင် အလုံစီရင်စုအထက်တိုက် မောင်းထောင်ကြီးရွာနေ ဦးဇေယျနှင့် (တွင်းသင်းတိုက်ဝန် မဟာစည်သူ၏ အစ်မ) ဒေါ်ပုတို့မှ ဖွားသည်။
ငယ်စဉ်က မောင်းထောင်ကြီး ရွှေဓားကန်ကျောင်းတိုက် အရှင်စန္ဒသာရ၊ အရှင်ဂုဏသာရတို့ထံ၌ ပညာသင်သည်။
နောက် ဦးရီးတော် အရှင်လင်္ကာသာရ (နောက် တွင်းသင်းတိုက်ဝန် ဖြစ်လာသူ) ရှိရာ အင်းဝ၌ ပညာထပ်ဆည်းပူးသည်။
ထိုကျောင်းနေ ပထမကျော်အောင်စံထားဆရာတော်ထံတွင်လည်း ပညာယူသည်။
မင်းခစားဘဝ အသက် ၁၃ နှစ်အရွယ် ရှင်လိင်ပြန်သည့်နောက် ပထမကျော်အောင်စံထားဆရာတော်က ဟံသာဝတီရောက်မင်းထံအပ်သည်။
မဟာဓမ္မရာဇာဓိပတိဘွဲ့ခံမင်းက ဘထွေးတော် တောင်ငူရာဇာ သီရိသုဓမ္မရာဇာဓိပတိ သတိုးမင်းခေါင် မင်းရဲကျော်ခေါင်ဟု မူကွဲရှိသည်။
ထံတွင် အမှုထမ်းစေသည်။